Publication: Magyar Közlöny
Issue: MK-2011-119 (Year: 2011, Number: 119)
Era: contemporary
Section: A hatályos büntetõtörvény nem tartalmaz (a korábbi, az 1961. évi V. törvény 15. §-ának megfelelõ) olyan szabályt,
Paragraph Index: 479

A hatályos büntetõtörvény nem tartalmaz (a korábbi, az 1961. évi V. törvény 15. §-ának megfelelõ) olyan szabályt, amelynek értelmében több elkövetõ esetén az a körülmény, hogy valamelyik elkövetõre súlyosabb büntetõ rendelkezést kell alkalmazni, más elkövetõre is kihat, amennyiben errõl a körülményrõl az elkövetéskor tudott (így például az egyik elkövetõtárs másik elõtt is ismert visszaesõi minõsége nem alapozza meg a tettestárs vagy részes cselekményének visszaesõkénti értékelését). A részesség járulékos jellege tehát tisztán érvényesül [teljes járulékosság]. A részesi cselekmény járulékosságának iménti értelmezését illetõen a jogtudomány és a joggyakorlat mindössze két kivételt ismer: Egyrészt a részes büntethetõségét nem érinti, ha a tettesi alapcselekményelkövetõjének a kiléte ismeretlen, ez a személy meg nem vádolt, vagy vele kapcsolatban büntethetõséget megszüntetõ ok (pl. halál, elévülés, kegyelem) következik be. Másrészt nem felel a részes a tettes minõségi túllépéséért, azaz azért, hogy a tettes más törvényi tényállásba illeszkedõ, vagy más ilyen bûncselekményt is megvalósít, mint amelyre a rábíró tevékenysége vonatkozik, avagy amelyhez a segítségnyújtása történt. Leszögezhetõ tehát, hogy a részes felelõsségének a terjedelmét mindig a tettesi cselekmény, annak büntetendõsége és minõsítése határoljabe. A részesi felelõsségáltalábanvéve a tettesi cselekmény minõsítésénekmegfelelõ büntetési tételkeretek között érvényesül, kivételképpen lehet a tettesi bûncselekmény minõsítésénél enyhébb, de a tettesi bûncselekménynél súlyosabb megítélésû cselekményért a részes nem felelhet. Ezeket a szempontokat kell kiindulásnak tekinteni, amelyek figyelembevételével az indítványban felvetett elvi kérdés helyes megoldása történhet.

Source: https://magyarkozlony.hu/hivatalos-lapok/b62b47843462efdef771f4efa56d6893ada7b96a/dokumentumok/f6046e07f146a6a859a94689ab54f0509567dc7d/letoltes